NaiveNeuron/SloPal huggingface dataset:
Danko, Andrej, predseda NR SR (2017-02-01):
Ďakujem, prosím, prezentujme sa a hlasujme. (Hlasovanie.) Prítomných 141 poslancov, za 141 poslancov. Konštatujem, že sme uvedený návrh schválili. A pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Žitňanská, Lucia, poslankyňa NR SR (2015-10-01):
Ďakujem veľmi pekne, ja si v záverečnom slove dovolím reagovať na vystúpenie kolegu Jurzycu. Áno, myslím si, že aj pre prokuratúru je to rovnako dôležité, v prokuratúre teda verejnej kontroly je výrazne menej zatiaľ ako v justícii ako takej, čiže tam uvažujeme verejné kontroly aj výberových konaní, aj disciplinárnych konaní, aj zverejňovanie rozhodnutí etickej komisie, ale taktiež som presvedčená, tam ešte treba vôbec zaviesť nejaký rozumný systém hodnotenia práce, ktorý by sa potom dal zverejňovať. Ale áno, som presvedčená o tom, že to je jediná cesta, ktorou sa posunieme ďalej. A možno mi dovoľte ešte jednu poznámku, ono niekedy tieto soft riešenia verejnej kontroly a ja sa k tomu vrátim, lebo aj na tejto schôdzi práve pri tom zákone o prokuratúre pán poslanec Susko na moju tézu o verejnej kontrole povedal niečo o mantre verejnej kontroly. Tá skúsenosť ukazuje, že na okná naozaj mnohokrát tie soft riešenia, ktoré nie sú tie silové, že vo výsledku naozaj majú svoje efekty, a nechcem sa opakovane vracať k tomu, ale naozaj treba si uvedomiť, že verejná kontrola, lebo zverejňovanie informácií výsledkov práce a vôbec prístup k informáciám nám napríklad v sektore justícii umožnil to, že sme vlastne sa konečne rukolapne dozvedeli, čo napríklad dokáže urobiť a akým spôsobom manipuluje systémom Štefan Harabin. Vtedy, keď sme zverejnili nahrávky zo Súdnej rady, zverejnili sme hlasovania a tak ďalej, hej, proste k niečomu to prispelo. Tie silové riešenia, rôznymi inými, možno až trestnoprávnymi a inými nástrojmi sme sa proste nedostali tak ďaleko ako postupne cez tú verejnú kontrolu. A to isté platí aj v iných sektoroch, preto ja verejnej kontrole verím. Ďakujem pekne.
Podmanický, Ján, poslanec NR SR (2011-03-31):
Ja ďakujem pánovi poslancovi Matejičkovi, že nám podal obraz človeka žijúceho na zmiešanom území, dokonca v srdci zmiešaného územia, v meste Komárno, ktorý od malička pozná vzťahy medzi Slovákmi a Maďarmi. A ak takýto poslanec povie, ktorý tam žije, ktorý reálne a detailne pozná vzájomné vzťahy, povie, že nie je potrebné prijímať predložený návrh zákona, tak ja si myslím, že jeho svedectvo má naozaj veľkú váhu. A verím, že aspoň niektorí poslanci z Kresťanskodemokratického hnutia sa spamätajú a nenaskočia na maďarizačný návrh zákona z dielne MOST-u-HÍD. Ja si myslím, že pán poslanec Matejička naozaj verne a detailne dokázal, že neexistuje dôvod podporovať tento návrh zákona. A môžeme používať neviem aké ľúbivé reči, môžeme používať, neviem aké ľúbivé argumenty, že nám ide o dobré vzťahy medzi menšinami, medzi menšinou a väčšinovým národom. Jednoducho tento zákon nie je potrebné prijímať. Naopak jeho prijímanie, jeho prijatie je nebezpečným krokom v politike budapeštianskej vlády. Takže ja vás vyzývam, páni poslanci, nepodporme tento návrh zákona. Je zlý a nebezpečný.
Pellegrini, Peter, predseda NR SR (2015-03-19):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 140 poslancov, za 121, zdržalo sa 19. Konštatujem, že Národná rada Slovenskej republiky schválila vládny návrh zákona, ktorým sa mení a dopĺňa zákon č. 99/1963 Zb. Občiansky súdny poriadok. Teraz budeme hlasovať v druhom čítaní o vládnom návrhu zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov (tlač 1329, bod 9 schváleného programu). Pán poslanec Kondrót, prosím, uvádzajte hlasovanie. Najprv o skrátení lehoty.
Z. Kramplová, poslankyňa: (2010-01-20):
Pokiaľ ide o spravodlivú ochranu životného prostredia, tu sa chcem spýtať: Čo pokladáte za spravodlivú ochranu životného prostredia? Spravodlivá ochrana životného prostredia bude vtedy, keď bude pravicová vláda na čele s SDKÚ? Myslím si, že táto otázka nestojí na tom, spravodlivé životné prostredie, ale koncepčné, profesionálne a systémové riadenie životného prostredia v spolupráci s poľnohospodárstvom má svoj význam a má svoju perspektívu. A pokiaľ ide o ministerstvo pôdohospodárstva, alebo aj iné rezorty, myslím si, že vhodné je pozrieť sa trošku aj do zahraničia. Napríklad v Rakúsku je spojené, funguje minister životného prostredia a poľnohospodárstva veľmi efektívne a problematika týchto rezortov je naozaj kompatibilná. Ďakujem.
Glenda, Tibor, poslanec NR SR (2015-06-16):
Ďakujem pekne za slovo. Vážený pán podpredseda, vážený pán minister, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o vyvlastňovaní pozemkov a stavieb, tlač č. 1572. K predloženému návrhu zákona predkladám túto informáciu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre hospodárske záležitosti, Výbor Národnej rady pre verejnú správu a regionálny rozvoj a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pán predsedajúci, otvorte všeobecnú rozpravu.
Paška, Pavol, predseda NR SR (2012-10-16):
Končím rozpravu. Pán minister, chcete zaujať stanovisko? Nie. Pán spravodajca? Nie. Prerušujem rokovanie o tomto bode. Budeme o ňom hlasovať tak, ako sme sa dohodli o 17.00 hodine. Budeme pokračovať teraz prvým čítaním o vládnom návrhu zákona č. 363 o rozsahu a podmienkach úhrady liekov, zdravotníckych pomôcok a dietetických potravín. Je to tlač 224. Máme tu pani ministerku zdravotníctva? Je tu pani ministerka. Poprosím, pani ministerka, keby ste uviedli vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov , tlač 224.)
Laššáková, Jana, doterajšia podpredsedníčka NR SR (2016-03-23):
Pán poslanec Richard Vašečka.
Zmajkovičová, Renáta, podpredsedníčka NR SR (2014-07-08):
Pán poslanec Novotný.
Nicholsonová, Lucia, poslankyňa NR SR (2013-12-17):
Ďakujem veľmi pekne. No aby tá diskusia nebola povrchná, tak by sa k tomu výlučne mali vyjadrovať gynekológovia podľa mňa, lebo aj nie je lekár ako lekár. Pán poslanec Uhliarik, po prvé, zmenšenie žalúdka. Tak ja si myslím, že ak si povieme, že to by malo byť hradené tiež teda z peňazí z verejného zdravotníctva, pani poslankyňa Žitňanská, tak ja si myslím, že, viete, keď ja si poviem, že sa nebudem proste prežierať a že budem jesť menšie množstvo jedla a popri tom budem športovať, tak je to vec nejakej disciplíny. Ale asi sa zhodneme na tom, že pri tom súložení je to problém. Nie? Druhá vec. To, že by ste sterilizáciu nevyužili vy, poprípade ďalší páni v tejto sále, je v poriadku. Je v poriadku. Ja budem rada, keď sa budete naďalej rozmnožovať. Ale nemôžte hovoriť za mužov tam vonku. Viete, tam vonku sú aj ľudia, ktorí inak vnímajú svet, inak vnímajú tieto veci. Možno si tak nepotrpia na tej svojej plodnosti a možno by sa zodpovedne vedeli rozhodnúť a vedeli by podstúpiť dobrovoľnú sterilizáciu, pretože jednoducho už nechcú mať viacej detí, pretože by ich napríklad neuživili. Po ďalšie. Rómske ženy by túto možnosť nevyužívali. Pán poslanec Uhliarik, ja to mám odkonzultované tento návrh s mnohými gynekológmi. Verte mi, mnohí pôsobia na východnom Slovensku a mi garantovali, že by tie rómske ženy túto možnosť využili. Opakujem, že som chodila po tých osadách, aj Rómky mi to hovorili samy. Ale aj keby nevyužili. Dôležité je, že budú mať tú možnosť. Tú možnosť dnes nemajú. A po ďalšie, hovoríte, že sterilizácie sú nezdravé. Ja si tiež nemyslím, že sú extra zdravé, ale chcem sa vás opýtať ako lekára. Je antikoncepcia zdravá? Sú interrupcie zdravé? Ďakujem.
Jurinová, Erika, podpredsedníčka NR SR (2013-05-16):
Ďakujem. Ďalší prihlásený rečník do rozpravy ústne pán poslanec Igor Hraško. Nech sa páči.
Blanár, Juraj, podpredseda NR SR (2022-10-20):
Pani poslankyňa nebude reagovať. Takže dávam teraz slovo pánovi navrhovateľovi Mariánovi Viskupičovi.
Matovič, Igor, poslanec NR SR (2010-08-04):
Pán Maďarič, vyjadrili ste sa ku kupovaniu poslancov. Poprosil by som vás, ak teda naozaj máte takéto vedomosti, nebuďte zbabelec tuto využívajúc imunitu rozprávať takéto hlúposti, ale choďte podať trestné oznámenie, potom budete chlap. Dovtedy ste obyčajný, nepoviem, čo. To, že za stranu Smer už teraz verejne vyhlasujete, že nepodporíte zrušenie imunity poslancov, svedčí len o vašom pokrytectve, o vašom zbabelectve, ale na druhej strane to chápem. Bojíte sa, lebo pravdepodobne viacerí by ste skončili tam, kde dávno patríte. Zároveň by som sa vás ako podpredsedu Smeru, myslím, že ste ním, chcel opýtať, kde je váš predseda už niekoľko hodín, kde je pán Paška. Sú platení, myslím si, z daní všetkých občanov a v tomto čase v pohode si robia pán Fico, pán Paška na straníckej pôde tlačovky, robia si stranícky biznis. Kde sú? To je hanba.
P. Hrušovský, predseda NR SR: (2005-12-15):
(Hlasovanie.) 129 prítomných, 52 za návrh, 43 proti, 34 sa zdržalo. Návrh sme neschválili. Teraz poprosím pána poslanca Drgonca, predsedu ústavnoprávneho výboru, aby z poverenia výboru Národnej rade predložil návrhy hlasovaní k predloženému návrhu skupiny poslancov Národnej rady na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1390). J. Drgonec, poslanec: Pán predseda, dajte, prosím, hlasovať o tom, že Národná rada sa uzniesla podľa § 73 ods. 3 písm. b) zákona o rokovacom poriadku nepokračovať v rokovaní o návrhu predmetného zákona. (Ruch v sále.)
Jurinová, Erika, podpredsedníčka NR SR (2013-10-24):
Poprosím pána poslanca Kvasničku, ktorý je prihlásený písomne do rozpravy ako ďalší v poradí.
Bugár, Béla, podpredseda NR SR (2011-11-30):
S faktickou poznámkou na vystúpenie pána poslanca ako jediný pán poslanec Pellegrini. Nech sa páči.
Hort, Milan, podpredseda NR SR (2011-09-14):
Ďakujem pekne. Nebudem reagovať na všetky, ale predsa len. Pán kolega Jarjabek, ja si spomínam na to, že Mikuláš Dzurinda sa k svojmu hlasu priznal, skúste povedať Robertovi Ficovi, nech je chlap a nech sa k svojmu hlasu prizná. Ja som reagoval na to, ako môže také silné slová používať človek, ktorý dokáže poprieť svoju identitu. No a k pánovi Podmanickému. Pán kolega, vy máte vyštudovanú teológiu, viete, čo si ja myslím o politikoch, čo by mali do sveta a do života a do národa a do štátu prinášať? Mali by byť tvorcovia pokoja a nie nepokoja. Robert zvykne hovoriť, že je 20 rokov v politike. Ja ho tiež sledujem, verte, že nemám voči nemu žiadnu nenávisť, len ma mrzí, že tu zavádza permanentný triedny boj. Permanentný triedny boj a rozdeľovanie spoločnosti. A to si myslím, že keď je to človek, ktorý sa rád ukazuje aj s pánom Korcom aj s ďalšími predstaviteľmi KBS-ky, že by takéto niečo mu mal už niekto povedať. Vy ste študovali teológiu, tak vám odpovedám, ak ste neštudovali marxistickú, tak mu to povedzte. Má byť tvorca pokoja a nie nepokoja. Ďakujem pekne.
Pčolinský, Peter, podpredseda NR SR (2023-06-20):
Ďakujem. Pani spravodajkyňa, nech sa páči, môžte informovať Národnú radu o výsledku rokovania výborov.
Šeliga, Juraj, podpredseda NR SR (2020-04-29):
Ako ďalší vystúpi pán poslanec Petrák. Nech sa páči.
Grendel, Gábor, podpredseda NR SR (2021-09-22):
S faktickou poznámkou pán poslanec Mizík.
Richter, Ján, poslanec NR SR (2023-02-14):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
R. Zajac, minister zdravotníctva SR: (2005-12-08):
Chcem ale povedať niečo, čo možno bude ľudské a nebude to také celkom politické. Viete, pani poslankyňa, keď sa muži rozhodli pre taký nečestný čin, ako je voľba kráľovnej krásy a z tisíc žien jednu zvolia za kráľovnú krásy, tých 999 je nahnevaných. Keby sme volili najškaredšiu ženu z tisíc žien, jedna je nahnevaná a 999 spokojných. A pri výberovom konaní vždy je nejaký víťaz a niekto je druhý a niekto tretí. A ja osobne si myslím, že na rozdiel od voľby kráľovnej krásy ten druhý a tretí sa môže znova prihlásiť, 31. 12. končí deadline na podávanie ďalších prihlášok a ja som skoro presvedčený a s pravdepodobnosťou hraničiacou s istotou hovorím, že v marci budem interpelovaný, aký sme to hlúpy zákon urobili, keď nevieme obsadiť všetkých 257 bodov. Pretože dnes sme obsadili len 91 plus 27 mínus 6, kde sme ani nemohli ukončiť súťaž, pretože tí uchádzači nevedeli ani základné predpoklady preukázať. To znamená, veľmi rád sa k tejto otázke vrátim po skončení ďalšieho kola výberového konania, keď, predpokladám, už všetci budú kráľovnami krásy a tí neúspešní už ani nebudú.
Mihál, Jozef, poslanec NR SR (2012-09-13):
Ďakujem. Kolega Štefanec, ja súhlasím s tým, ja som to vlastne navrhoval ako poslanecký pozmeňovací návrh na predošlej schôdzi, aby ten limit bol zavedený, aby sa tie drobné príjmy z dohôd nezodvodňovali, a zasiahlo sa až tam, kde to vyzerá na obchádzanie odvodových povinnosti pri tých vyšších zárobkoch. Takže tam súhlasím. Pán kolega Kuffa, takisto súhlasím, v tom sa zhodneme, že tá minimálna mzda pri dohodách o vykonaní práce najmä je dosť nezmyselná. A skutočne zamestnávatelia budú mať obrovský problém, ako budú riešiť potrebu tých rôznych príležitostných činností, drobných prác riešiť, ak nám takto dohody postupne v podstate odchádzajú zo Zákonníka práce. A k tým Matovičovým študentom ešte dodám to, čo som nepovedal vo vystúpení, a odborníci na ministerstve práce budú veľmi dobre vedieť, čo teraz hovorím. Práca chvatná, málo platná. To platí aj pri tomto pozmeňovacom návrhu, ktorý bol prijatý, pretože dá sa veľmi ľahko obísť. Ten limit 66 eur obíde malé dieťa, naozaj, pretože stačí uzatvoriť viacero dohôd na 66 eur, nie je to v zákone korektne vyriešené. A nie je korektne vyriešené ani to, čo v prípade, ak sa niekto zamestná, takýto študent do tých 66 eur. Prvý mesiac zarobí 50, dobre, neprihlasuje sa na odvody. Ale druhý mesiac zarobí 70. V zákone je diera a neexistuje mechanizmus, ako takéhoto študenta prihlásiť, aby z tých 70 eur odvody platil. Čiže takisto by som poprosil, aby sa táto chyba opravila, ak má naša legislatíva fungovať. No a, ako som ja zarábal, je verejne známe. Veď som to niekoľkokrát povedal, cez autorské honoráre, nie cez dohody, pán kolega.
Grendel, Gábor, podpredseda NR SR (2022-09-22):
Ďalšia otázka je od pána poslanca Petra Libu a znie: 	„Vážený pán premiér, prečo okolité krajiny, napríklad Česká republika, už dávnejšie podnikli aktívne kroky na pomoc občanom v boji proti energetickej kríze? Slovenská republika tieto kroky aktuálne len prijíma.“
M. Hort, podpredseda NR SR: (2007-10-29):
Pán poslanec Frešo bol posledný prihlásený do rozpravy písomne. A teraz sa pýtam, kto z pánov poslancov, resp. z kolegýň poslankýň sa chce prihlásiť do rozpravy ústne. Čiže sú to pani Mária Sabolová, pán Ján Zvonár, pán Viliam Novotný, pán Pavol Abrhan, pán Tibor Bastrnák, pán Rudolf Bauer, pán Jaroslav Ivančo, pán Peter Markovič a pán Ivan Mikloš. Končím možnosť prihlásenia sa do rozpravy ústne. A slovo dávam pani poslankyni Márii Sabolovej. Pani poslankyňa, nech sa páči.
Číž, Miroslav, podpredseda NR SR (2015-05-06):
O možnosť vystúpiť ešte v rozprave požiadala pani podpredsedníčka Jurinová v zmysle príslušných ustanovení rokovacieho poriadku, má slovo.
Laššáková, Jana, podpredsedníčka NR SR (2013-06-19):
Áno! Aj spravím to aj druhýkrát.
Hudacký, Ján, poslanec NR SR (2013-06-25):
Ďakujem pekne, pán predseda. Teraz dajte hlasovať o druhom navrhovanom kandidátovi, pánovi Vladimírovi Štefánikovi.
Jurinová, Erika, podpredsedníčka NR SR (2015-04-23):
Dávam slovo ďalšiemu prihlásenému do rozpravy pánovi poslancovi Hraškovi.
Somogyi, Szilárd, poslanec NR SR (2011-12-08):
Ďakujem, pán predsedajúci. Ďakujem, pán poslanec, za váš prednes. Zrejme asi len z hľadiska časového toľko by som k tomu dodal, že keďže táto vláda skončí, dávate jej takéto úlohy možnože z politického hľadiska výnosné, ale možnože ako z praktického asi zbytočné. V tom však súhlasím s vami, že či už táto vláda alebo nasledujúca a najmä jednotlivé ministerstvá by mali navrhnúť štandardy na výkony týchto jednotlivých prenesených kompetencií a najmä takisto, ako tu vznikla celoparlamentná dohoda na tom predchádzajúcom ústavnom zákone, zrejme vznikne aj nejaká spoločná dohoda na tom a predloží sa návrh zákona o financovaní prenesených výkonov, ktorú nám predpisuje ústava, ale na drobné to nejako zamenené. A ja si myslím, že najmä toto je to najžiadanejšie, aby sme mali takýmto zákonom ošetrené financovanie každého preneseného výkonu. Ďakujem vám.
Kolesík, Andrej, poslanec NR SR (2013-11-27):
Ďakujem, pán predseda. Vážený pán predseda, vážené pani kolegyne, vážení páni kolegovia, v rozprave k tomuto návrhu zákona vystúpili poslanci pán poslanec Zajac a pán poslanec Érsek, ktorí podali pozmeňujúce návrhy. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 19 spoločne s odporúčaním schváliť.
Figeľ, Ján, podpredseda NR SR (2015-02-18):
Nech sa páči, Jozef Bobík,
Hlina, Alojz, poslanec NR SR (2015-07-02):
Ďakujem veľmi pekne. Ja, ak dovolíte, to je len, to je úplne k prvej časti, k tej protokolárnej, a ja sa k návrhu vyjadrím v rozprave. Je pravdou, že nie ste protokolárne oblečený, či jak sa to povie, ale prísne vzaté, to už je jedno, pán minister. Tu už dva dni riadi podpredseda parlamentu schôdzu v tričku. Ja nehovorím, že v tom istom, ale dva dni ju riadi už v tričku. Čiže tu už naozaj nikoho nič neprekvapí, kľudne tu aj v teplákoch. To tu bol nejaký, čo tu v šušťákoch chodil, pre mňa za mňa. Len viete, čo prekvapí? Včera mi niekto ukazoval (rečník si odkašľal), pardon, že ten istý pán Číž, ktorý tu dva dni riadi schôdzu v tričku, je predsedom nejakej komisie na zmenu rokovacieho poriadku, kde idete zaviesť nejaký etický kódex poslanca. A to ja som to čítal, tie bludy. To je, že to má zvýšiť dôveryhodnosť poslanca. No, no, jeden by žasol. To je proste, bol nejaký etický kódex budovateľa socializmu, možno teraz je nejaký etický kódex zamestnanca pošty, tak my budeme mať nejaký etický kódex poslanca, kde budeme definovať, neviem čo, a bude to predseda tej komisie, človek, ktorý dva dni riadi schôdzu parlamentu, Národnej rady, najvyššieho zákonodarného orgánu, v tričku, v čiernom tričku. Nehovorím, že v tom istom. Prosím vás o protokolár a o tom, čo sa tu deje, ja som... Ale teda neupozorňujte ma, pán predseda, ja som na začiatku uviedol, však to v rozprave on povedal, čiže ja reagujem na rozpravu a takýmto spôsobom. Čiže mňa už neprekvapí nič, ale ten etický kódex ma fakt prekvapil. To je, to naozaj toho pravého ste vybrali.
Hajko, Jozef, poslanec NR SR (2024-02-01):
Ďakujem všetkým, všetkým kolegom, ďakujem za vaše vyjadrenia. Registrujem ich iba, že ste iba podporili moje argumenty a ste ich ešte zvýraznili, takže diskutujme ďalej.
Kollár, Boris, poslanec NR SR (2016-09-13):
Chcem sa ospravedlniť. Igor, chcem sa ti ospravedlniť za predsedu Národnej rady Andreja Danka. (Potlesk.) Chcem sa ospravedlniť všetkým občanom Slovenska. Chcem sa ospravedlniť našim voličom. Ja sa za nás hanbím, za všetkých. (Potlesk.)
Číž, Miroslav, podpredseda NR SR (2015-06-23):
Pán poslanec Martvoň.
Paška, Pavol, predseda NR SR (2013-10-29):
(Hlasovanie.) 126 prítomných, 81 za, 15 proti, 29 sa zdržalo, 1 nehlasoval. Schválili sme novelu zákona o pomoci v hmotnej núdzi. Budeme teraz hlasovať o písomných odpovediach členov vlády na interpelácie poslancov Národnej rady. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 698.) V prvom hlasovaní budeme hlasovať o tom, že Národná rada berie na vedomie vyjadrenia poslancov Mičovského, Zajaca, Jurinovej, Hubu a Mezenskej, že písomné odpovede členov vlády na ich interpelácie č. 19, 41, 40, 42, 20, 21, 22, 6 a 30 nepovažujú za uspokojivé. (Hlasovanie.) 126 prítomných, 48 za, 74 proti, 3 sa zdržali, 1 nehlasoval. Národná rada rozhodla, že považuje aj tieto odpovede za uspokojivé. V druhom hlasovaní budeme hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi do 26. septembra. Hlasujeme. (Hlasovanie.) 126 prítomných, 75 za, 42 proti, 9 sa zdržali. Konštatujem, že sme schválili uznesenie. Budeme teraz rokovať o návrhu na voľbu kandidátov na členov disciplinárnych senátov. Chcem vás informovať, že pred začiatkom rokovania som dostal požiadavku od skupiny poslancov, aby sa táto voľba vykonala tajným hlasovaním. Poprosím pána poslanca Brixiho, aby vás informoval o výsledku rokovania návrhu vo výbore. (Rokovanie o návrhu na voľbu kandidátov na členov disciplinárnych senátov , tlač 751.)
Ďuriš Nicholsonová, Lucia, podpredsedníčka NR SR (2017-05-12):
Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Martinovi Poliačikovi. Nech sa páči.
Pellegrini, Peter, podpredseda NR SR (2020-06-09):
S reakciou na faktické pán poslanec Dostál.
Laššáková, Jana, podpredsedníčka NR SR (2012-09-19):
Vyhlasujem rozpravu za skončenú. Pýtam sa, chce zaujať k rozprave stanovisko navrhovateľ? Áno, nech sa páči, pán minister.
S. Kahanec, poslanec: (2010-01-29):
„Prvotné zastavenie vozidla vykonala hliadka útvaru Policajného zboru v Prešove v zložení“ a tak ďalej „na Masarykovej ulici 1743. Táto hliadka požiadala o vykonanie dychovej skúšky u vodiča ďalšiu hliadku PMJ v zložení“ a tak ďalej, „ktorí sa dostavili na miesto zastavenia a kontroly a vodiča podrobili dychovej skúške s negatívnym výsledkom. Následne sa na miesto dostavila hliadka ODI, ktorá realizovala priestupok vodiča po vlastnej línii. Hliadka PMJ v zložení“ a tak ďalej, „ktorá vykonávala pátranie po túlavom vlčiakovi na autobusovej stanici, bola operačným strediskom vyslaná na ORPZ Prešov k vyšetrovateľke PZ, ktorá mala vystaviť predvolanie k výsluchu pre Michala Poláka“, teda vodiča. „Toto predvolanie následne doručila hliadke Prešov-juh. Táto vykonala samotné doručenie vodičovi Polákovi.“ Proste, keď to budem čítať takto ďalej, tak sa tam vystriedalo asi päť hliadok, ktoré si navzájom doručovali veci. Toto je, prosím vás pekne, normálny systém štandardnej kontroly vozidla? Keď najprv dajú fúkať – negatívne, potom vyšetrujú nadstavbu. Nadstavba, „bohužiaľ“, bola negatívna tiež. A „nemali čo robiť“, tak pokiaľ bol míting, tak pekne zdržiavali vodiča a neumožnili mu výkon jeho činnosti. Toto je normálne, keď je takto zneužívaná polícia a Policajný zbor len preto, že vedľa má SMER míting? Ďakujem pekne za takú políciu, teda zneužitú, myslím.
Kazda, Radovan, poslanec NR SR (2022-04-29):
Pani poslankyňa Vaľová, všeličo tu zaznieva k predmetnému návrhu, ale odpustite mi moju zvedavosť, úplne ma prevalila, tak by som sa vás chcel spýtať. Bude to veľmi krátke, že akým spôsobom ste vlastne dospeli k tomu, že informácia o tom, že podľa vás Miro Šatan je väčšia osobnosť ako brnkač Peter Breiner. Ako to súvisí vlastne s týmto predmetným návrhom? Lebo ja som sa to snažil potom pozornejšie sledovať, že či to nejak na niečo nadviažete. Ale naozaj že fakt neviem, že brnkač Peter Breiner podľa vás nejako súvisí s týmto návrhom, ale, samozrejme, budem rešpektovať, ak poviete, že ráno ste to vyveštili z kariet alebo niečo podobné. Ďakujem.
P. Hrušovský, podpredseda NR SR: (2001-11-29):
(Hlasovanie.) Prítomných je 115 poslancov, za 51, proti 2, zdržalo sa 52, nehlasovalo 10. Konštatujem, že návrh sme neschválili . Pristúpime k ďalšiemu hlasovaniu , ktorým je vládny návrh zákona, ktorým sa mení a dopĺňa zákon o štátnej štatistike . Prosím pána poslanca Kvardu, ktorého poveril gestorský výbor, aby bol spoločným spravodajcom pri prerokúvaní tohto návrhu zákona, aby uvádzal jednotlivé hlasovania. Páni poslanci, ešte predtým, ako pristúpime k hlasovaniu, chcem vás informovať, že hlasovanie o vládnom návrhu zákona o verejnom ochrancovi práv odporúčam, aby sme preložili na budúci týždeň na utorok, pretože v rámci prerokúvania tohto návrhu zákona v druhom čítaní boli podané mnohé pozmeňujúce návrhy, ktoré ešte potrebuje predkladateľ spolu aj s gestorským výborom prerokovať, takže dnes o tomto návrhu zákona hlasovať nebudeme, ale v utorok ako o prvom bode programu. Nech sa páči, pán poslanec Kvarda. J. Kvarda, poslanec: Áno, ďakujem pekne. Vážený pán predsedajúci, odporúčam nasledujúci postup. Budeme hlasovať o pozmeňujúcich a doplňujúcich návrhoch k zákonu o štátnej štatistike takto: gestorský výbor odporúča spoločne hlasovať kladne za body 1, 2, 4, 5, 6, 7, 8, 9 a 13 spoločnej správy.
Sólymos, László, minister životného prostredia SR (2016-10-21):
Ďakujem pekne. Vážený pán predsedajúci, vážené pani poslankyne, vážení páni poslanci, na rokovanie Národnej rady predkladám vládny návrh zákona, ktorým sa mení a dopĺňa zákon č. 79/2015 Z. z. o odpadoch. Návrh odstraňuje nedostatočnú transpozíciu európskej smernice o odpade. V zákone sú doplnené osobitné kritériá, ktoré sa musia splniť v záujme dosiahnutia stavu konca odpadu. Zároveň sú v ňom doplnené ustanovenia týkajúce sa udeľovania súhlasov, hlavne čo sa týka zneškodňovania a zhodnocovania odpadov či nakladania s nebezpečnými odpadmi. Predkladaný návrh rovnako súvisí s potrebou plnenia všeobecnej ex ante kondiciniality v oblasti odpadového hospodárstva. V súlade s čl. 19 nariadenia Európskej únie 1303/2013 sú členské štáty povinné splniť tieto všeobecné podmienky najneskôr do 30. decembra tohto roka, inak im hrozí pozastavenie platieb na dotknuté operačné programy. Vládny návrh zákona je v súlade s právom Európskej únie, Ústavou Slovenskej republiky, s ostatnými zákonmi, ako aj medzinárodnými zmluvami. Vážený pán predsedajúci, vážené pani poslankyne, páni poslanci, verím, že predložený návrh zákona podporíte. Ďakujem pekne.
Osuský, Peter, poslanec NR SR (2015-04-24):
Ďakujem pekne, pani predsedajúca. No, miestoprísažne prehlasujem, že sa nevyviňujem a že budem hlasovať za odvolanie pána ministra. A ak niekto hovorí, že sú to len slová, tak aj to biblické „na počiatku bolo slovo“ je symptomatické. Ak sú Piešťany pseudokauza, tak to je na samý úvod priznanie rezignácie v zápase so zlom, ktoré zaľahlo na slovenské zdravotníctvo, a nie je to vôbec niečo, čo môžme odsunúť stranou. Je to nosné posolstvo o tom, že ten stav, aký je, je štandard. Čiže takto to je, a to je pseudokauza, o nič nešlo, ak chcete, je to brnkačka. Nie je to brnkačka. Bol to desivý výrok. Ja možno pripisujem slovám veľký význam, ale toto povedať je jednoducho desivé, je to to isté, ako povedať o čomkoľvek, čo je donebavolajúce, že o nič nejde. Takže akokoľvek sa vám zdá, že je to bezvýznamné, je to, naopak, uhlový kameň, z ktorého pramení dôvod, že sa nepohneme. Čiže takto to bude, lebo Piešťany sú pseudokauza. Kto to tak nevidí, možno vníma význam slov inak, ja ich vnímam pomerne vážne a, samozrejme, vonkoncom nespochybňujem dobrú prácu kolegu ako lekára záchrannej služby či traumatológa, alebo urgentného chirurga, ale v pozícii ministerstva zdravotníctva má právomoc bdieť nad tým, aby sa veci pohli dobrým smerom. Ja som zažil ako minister Soboňa odvolával riaditeľov faxami a nie že by ich neodvolával a nemohol, odvolával a mohol. A u nás v Žiline odvolával premiér Fico, ten je vari manažment?!
Bugár, Béla, podpredseda NR SR (2016-06-17):
Pán poslanec Jurzyca.
P. Hrušovský, predseda NR SR: (2003-10-24):
(Prerušenie rokovania o 10.36 hodine.) (Pokračovanie rokovania o 11.10 hodine.)
Šeliga, Juraj, podpredseda NR SR (2020-09-17):
Ďakujem, prezentujme sa, prosím, a hlasujme. (Hlasovanie.) Prítomných 136 poslancov, za 110, proti 2, zdržalo sa 24 poslancov, hlasovali všetci prítomní. Konštatujem, že sme schválili vládny návrh novely zákona č. 461/2003 Z. z. o sociálnom poistení. Budeme pokračovať ďalším hlasovaním v druhom čítaní o vládnom návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise, je to tlač č. 139, bod 21 programu. Spoločným spravodajcom je pán poslanec Vons, prosím, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru , tlač 139.)
Matej, Ondrej, poslanec NR SR (2011-03-29):
V rozprave nevystúpil žiaden poslanec, neboli podané žiadne procedurálne návrhy, preto teraz budeme hlasovať o bodoch zo spoločnej správy, a to spoločne o bodoch 1 až 8 s odporúčaním gestorského výboru schváliť. Prosím, pán predsedajúci, dajte hlasovať o mojom návrhu.
P. Hrušovský, predseda NR SR: (2005-06-23):
(Hlasovanie.) 137 prítomných, 135 za, 2 sa zdržali. Návrh sme schválili. Budeme hlasovať o vašom 2. pozmeňujúcom návrhu.
Kalivoda, Peter, poslanec NR SR (2024-02-23):
Ďakujem pekne, pán predsedajúci. Pani poslankyňa Remišová, vy ste spomínali vo svojom príspevku prepadnuté eurofondy. Nuž ja vám poviem jeden príklad prepadnutých eurofondov za vášho, vášho vládnutia, za čias pána ministra Budaja, kedy nebol schopný vyčerpať viac ako 400 mil. euro, ktoré boli určené na odstraňovanie environmentálnych záťaží na Chemko Strážske, Vrakuňu, a práve tie miesta, ktoré vážne poškodzujú zdravie a životy našich ľudí. Tieto peniaze, ešte raz zopakujem, je to 400 mil. eur koncom roka 2023 prepadli. Takže ak kritizujete nečerpanie eurofondov touto vládou, tak skúste sa pozrieť možno aj do tej vašej vlastnej, ktorej ste vy boli pevnou súčasťou. (Reakcia z pléna.)
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 97 poslancov, proti 18 poslancov, 11 sa zdržalo, nehlasovalo 5 poslancov. Tento návrh sme schválili. Pardon, ospravedlňujem sa, pristúpime k tretiemu čítaniu , schválili sme tento návrh. Otváram rozpravu. Pýtam sa, či chce niekto v zmysle rokovacieho poriadku vystúpiť v rozprave. Pokiaľ nie, ďakujem, vyhlasujem rozpravu za skončenú. Máte slovo.
Hrnčiar, Andrej, podpredseda NR SR (2018-05-15):
Pán poslanec Dostál.
Šeliga, Juraj, podpredseda NR SR (2021-02-04):
Pán poslanec Viskupič.
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 132 prítomných, 79 za, 42 proti, 11 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Laurenčík, Milan, podpredseda NR SR (2022-06-24):
S faktickou poznámkou teraz vystúpi pán poslanec Milan Mazurek, nech sa páči.
Glváč, Martin, podpredseda NR SR (2018-12-04):
Ďakujem, s faktickou, s reakciou nikto. Vyhlasujem rozpravu o tomto bode programu za skončenú. Pán minister, ešte? Nie. Pán spravodajca, nech sa páči.
Blanár, Juraj, podpredseda NR SR (2021-07-23):
Ďakujem, pani spravodajkyňa. Otváram všeobecnú rozpravu. Do rozpravy sa písomne prihlásili nasledovní páni poslanci: za poslanecký klub SMER pán poslanec Richard Takáč s 30-minútovým časom vystúpenia a ostatní páni poslanci písomne s 20-minútovým časom vystúpenia a sú to títo: pán poslanec Radovan Kazda, Martin Beluský, pán poslanec Milan Mazurek, pán poslanec Radovan Sloboda, pán poslanec Ondrej Dostál, pán poslanec Marian Kotleba, pán poslanec Andrej Stančík, pán poslanec Miroslav... a prepáčte, tu je, no, pozrie to, pretože neviem to prečítať jeho... Mi-ros-lav... Svrček, no nevyzerá to na, ale asi je to Miloš, Miloslav Svrček. Áno, ale predsa je tu ešte jeden. Počkajte chvíľočku. (Predsedajúci na chvíľku odišiel zo svojho miesta.) Bol som si to predsa len verifikovať, aby som neskomolil. Áno, je to pán poslanec Miroslav Suja. Takže ako prvý vystúpi za poslanecký smul, ehm, klub SME RODI... SMER – SD Richard Takáč. Už je to tu domotané. A ďalší sa pripraví pán poslanec Radovan Kazda. Nech sa páči, pán poslanec, máte slovo.
Žarnay, Oto, poslanec NR SR (2019-10-23):
Ďakujem. Ďakujem obom kolegom, ktorí reagovali na môj príspevok. Ku kolegovi Mizíkovi. Áno, určite tieto problémy sa týkajú viac-menej miest, ale zasa nemôže pochybovať o tom, že aj na slovenských dedinách prevládajú aj zlé medziľudské vzťahy medzi pedagógmi, ale hlavne vo vzťahu medzi pedagógmi a vedením školy, o čom by vám mohol povedať viac aj či pán kolega Sopko, i ja zo svojich osobných skúseností. A takisto aj iní kolegovia, ktorí reagujú na podnety učiteľov z dedinského prostredia. Skôr by som očakával vašu, povedali ste, že ste skeptik, a skôr by som očakával, že poviete, či tento návrh školského ombudsmana sa vám zdá byť aspoň v niečom opodstatnený a chceli by ste, aby raz na Slovensku bol úrad školského ombudsmana zriadený, alebo celý tento návrh považujete za zlý a zbytočný, pretože v tom druhom prípade je váš skepticizmus príliš hlboký, a obávam sa, že ak sa neposunieme o krok ďalej, tak budeme ďalšie roky rozprávať o zlých napätých vzťahoch na pracoviskách, zborovniach, dedinských školách, ale čo urobíme preto, aby sa tento stav zmenil k lepšiemu. Ďakujem.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 124 poslancov, za 35, proti 1, zdržalo sa 88. Uvedený návrh sme neschválili.
P. Paška, predseda NR SR: (2007-06-29):
(Hlasovanie.) 122 prítomných, 47 za, 48 proti, 27 sa zdržalo. Tento návrh pána poslanca Markoviča sme neschválili.
Fedor, Martin, poslanec NR SR (2013-03-14):
Ďakujem pekne, pani predsedajúca. Dovoľte mi, aby som uviedol spoločnú správu výborov. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie, predĺženie času vyslania a ukončenie času vyslania príslušníkov ozbrojených síl Slovenskej republiky vo vojenskej operácii ISAF podáva Národnej rade túto správu. Predseda Národnej rady svojím rozhodnutím č. 412 z 28. februára 2013 pridelil návrh na vyslanie, predĺženie času vyslania a ukončenie času vyslania príslušníkov ozbrojených síl Slovenskej republiky vo vojenskej operácii ISAF na prerokovanie zahraničnému výboru a Výboru Národnej rady pre obranu a bezpečnosť. Oba výbory Národnej rady prerokovali návrh na vyslanie, predĺženie času vyslania a ukončenie času vyslania príslušníkov ozbrojených síl Slovenskej republiky vo vojenskej operácii ISAF v určenej lehote a súhlasili s ním a odporučili Národnej rade Slovenskej republiky podľa čl. 86 písm. k) Ústavy Slovenskej republiky vysloviť súhlas s vyslaním, predĺžením času vyslania a ukončením času vyslania príslušníkov ozbrojených síl Slovenskej republiky vo vojenskej operácii ISAF. Prílohou tejto správy je aj návrh na uznesenie Národnej rady, ktorý by som si dovolil tiež prečítať, návrh uznesenia Národnej rady Slovenskej republiky k návrhu na vyslanie, predĺženie času vyslania a ukončenie času vyslania príslušníkov ozbrojených síl Slovenskej republiky vo vojenskej operácii ISAF: „Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s vyslaním, predĺžením času vyslania a ukončením času vyslania príslušníkov ozbrojených síl Slovenskej republiky vo vojenskej operácii ISAF.“
Figeľ, Ján, podpredseda NR SR (2015-11-24):
Budeme pokračovať v rokovaní za prítomnosti navrhovateľa tohto zákona. Pán minister, nech sa páči, zaujmite miesto pre navrhovateľov. Zaujmete miesto pre navrhovateľov, budeme komunikovať. Nech sa páči, zaujmite miesto pre navrhovateľov, tu je vaše miesto. (Reakcia navrhovateľa.)
Burian, Jozef, poslanec NR SR (2016-11-30):
Ďakujem. Teda odhlasovali sme body z informácie a z rozpravy. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Poprosím, dajte hlasovať.
Kolesík, Andrej, poslanec NR SR (2012-09-18):
Ďakujem. Pán predseda, o bode 7 zo spoločnej správy nie je možné hlasovať, nakoľko bol schválený bod 5. Oba body riešia účinnosť. Pán predsedajúci, dajte, prosím, hlasovať o pozmeňujúcom a doplňujúcom návrhu pána poslanca Viskupiča, ktorý odznel v rozprave.
Petrík, Simona, poslankyňa NR SR (2019-03-28):
Ďakujem veľmi pekne Zuzke Zimenovej za detailné zhrnutie predošlých rozhodnutí a takisto aj vyjadrení tejto vládnej koalície, ktorá sa predtým zázračne vyjadrovala v prospech Istanbulského dohovoru, a teraz zrazu ako jeden používajú manipulatívnu techniku a populisticky sa tu vyjadrujú proti tomuto dohovoru, čiže to je aj moja otázka na nich, ako je to možné, že sa to takto zmenilo. Upozorňujem, čo sa týka terminológie, rodovo podmienené násilie alebo rovnosť medzi mužmi a ženami, to je terminológia, ktorá je celosvetovo prijatá. Používa sa aj u nás, v našej legislatíve vyše 20 rokov. Ja nerozumiem, odkiaľ ste vy nabrali to, že vám to teraz zrazu začalo vadiť. Namiesto toho, aby ste robili niečo naozaj komplexné proti alebo pre boj s násilím na ženách, tak namiesto toho tu účelovo pred voľbami vyťahujete takéto veci a používate nás, používate vôbec rozpoltenú spoločnosť na to, aby, aby sa ešte viac polarizovala. Ďakujem.
Hort, Milan, podpredseda NR SR (2011-06-02):
Ďakujem. Pán poslanec, máte potrebu položiť doplňujúci otázku? Nie. Pristúpime teda k ďalšej otázke, ktorá je od pána poslanca Milana Gaľu, ktorý je v rokovacej sále, otázka je smerovaná na pána ministra zdravotníctva Slovenskej republiky Ivana Uhliarika. Otázka znie: „24. apríla 2011 ministerstvo zdravotníctva zverejnilo výzvu OPZ 2011/21/01 na zabezpečenie rekonštrukcie a modernizáciu zdravotníckej infraštruktúry hlavne ambulantných zdravotníckych zariadení. Na strane 11 výzvy sú z procesu vylúčení žiadatelia z Prešovského samosprávneho kraja. Nepokladáte takéto vylúčenie za diskriminačné a jednak v rozpore s cieľmi konvergencie?“ Pán minister, nech sa páči.
Bugár, Béla, podpredseda NR SR (2017-09-14):
Končím bod interpelácie. Ďakujem aj, samozrejme, pani ministerke, aj pánom ministrom, že tu s nami vydržali. A teraz budeme pokračovať, a to prvým čítaním o návrhu poslancov Karola Galeka, Jany Kiššovej a Anny Zemanovej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení ďalšieho doplneného zákona č. 250/2012 Z. z. o regulácii v sieťových odvetviach, tlač 670. Pán poslanec Galek, nech sa páči, môžte odôvodniť návrh. (Rokovanie o návrhu poslancov Národnej rady Slovenskej republiky Karola Galeka, Jany Kiššovej a Anny Zemanovej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 670.)
Blanár, Juraj, podpredseda NR SR (2021-10-20):
Vyčerpali sme týmto rozpravu, ktorú vyhlasujem za uzavretú. Chcem sa spýtať pána navrhovateľa, máte na dlho, lebo máme hlasovací? Minútku? Takže, pán navrhovateľ, so záverečným slovom nech sa páči. (Ruch v sále.) Poprosím vás ešte o chvíľočku strpenia, pani poslankyne, páni poslanci. Nech sa páči, pán navrhovateľ.
Hrušovský, Pavol, podpredseda NR SR (2010-12-14):
Hlasujeme. (Hlasovanie.) 143 prítomných, 65 za návrh, 26 proti, 49 sa zdržalo, 3 nehlasovali. Národná rada návrh zákona neschválila. Poprosím teraz pána poslanca Vargovčáka, ktorého poveril výbor pre vzdelávanie, vedu, mládež a šport, aby Národnej rade predložil návrhy hlasovaní k prerokovávanému návrhu poslancov Národnej rady Slovenskej republiky Miroslava Beblavého, Martina Poliačika, Petra Osuského a Jany Žitňanskej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov , ktorý prerokovávame ako tlač 128. Pán poslanec, nech sa páči.
Kubánek, Stanislav, poslanec NR SR (2018-10-24):
Teraz by sme mali hlasovať o pozmeňujúcom návrhu pána poslanca Eleméra Jakaba. Nakoľko páni poslanci Elemér Jakab, Andrej Hrnčiar a Peter Antal stiahli svoj podpis pod pozmeňujúcim návrhom predneseným v rozprave, tento pozmeňujúci návrh nespĺňa náležitosti podľa § 82 ods. 2 rokovacieho poriadku a nie je možné o ňom hlasovať. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Pellegrini, Peter, predseda NR SR (2014-12-10):
Vážené panie poslankyne, vážení páni poslanci, prosím, aby ste zaujali svoje miesta v rokovacej sále, budeme hlasovať, ak nás bude dosť. Pán poslanec Hlina, ešte predtým, ako otvorím hlasovanie, nech sa páči, máte procedurálny návrh.
Sulík, Richard, predseda NR SR (2011-02-01):
Ďakujem. Pýtam sa, kto sa chce prihlásiť do rozpravy ústne? Dvaja rečníci. Uzatváram možnosť sa prihlásiť do rozpravy ústne. Tak čo teraz, pán Jarjabek? Vy sa chcete prihlásiť do rozpravy, áno? Poprosím pána Jarjabka dať na tretie miesto do rozpravy za pána Štefanca. (Reakcia z pléna.) Aj vy sa chcete prihlásiť do rozpravy? Tak ešte aj pán Zajac. Ešte niekto sa chce prihlásiť do rozpravy, páni poslanci? Dobre, ďakujem pekne. A o vystúpenie požiadala pani ministerka Žitňanská.
Horváthová, Eva, poslankyňa NR SR (2013-10-15):
Ďakujem veľmi pekne za slovo. Veľmi som váhala, či vystúpim, ale tvoje posledné slová, Štefan, ma primäli k tomu, aby som vystúpila v podobnom duchu, ako pán poslanec Šebej. Nedá mi nepovedať, veľmi pekne ste to vyjadrili. V podstate ste mi zobrali všetko z úst. Dovolím si, málokedy sa nejako vyjadrujem k vzdelaniu alebo k nejakým kompetenciám a dovolím si tvrdiť, som lekár, som detský lekár, imunoalergológ a verejný zdravotník a neviem si predstaviť ešte kombináciu väčšiu, ktorá by umožňovala vyjadriť sa zodpovednejšie k očkovaniu. A musím teda plne súhlasiť so slovami, nechcem to opakovať, pána Šebeja, a dovolím si tvrdiť, že také reči o neočkovaní alebo podporovaní aktivít antivakcinátorov sú veľmi, veľmi nebezpečné. Táto problematika je veľmi komplexná a dúfam, že na úrovni parlamentu sa budeme baviť na odbornej úrovni s tým, že chcem podotknúť, že Slovensko má jeden z najlepších vakcinačných programov, ktorý nám závidia aj vo svete. V Európe má z Európskej únie 10 krajín povinné očkovanie, ostatné krajiny, ktoré nemajú povinné očkovanie, ale majú zabezpečenú preočkovanosť populácie iným spôsobom, napríklad povinnosťou sa preočkovať pri nástupe do kolektívnych zariadení alebo pri nástupe do školy. Takisto veľmi prísny systém majú v Amerike. Zúčastňujem sa odborných diskusií, ktoré sa tomuto venujú a teda musím hlboko nesúhlasiť s tým, čo si povedal na margo očkovania a dobrovoľnosti očkovania. Môžeme si potom v kuloároch dovysvetľovať ďalšie veci, ale bola by som veľmi nerada, keby sa pri iných zákonoch rozoberali tak závažné veci, ako je zdravotný stav našej populácie a našich detí. Ďakujem pekne.
Matovič, Igor, poslanec NR SR (2023-10-25):
Aha, asi sa počujeme už, že? Dobre. Ja som si to chcel vlastne odskúšať, lebo mám taký pocit, že ten valec sa tak rozbehne dnes a potom ani nezistíme, jako bude ďalej, ďalej mlieť. Mám taký pocit, že keď už raz teda je priestor na rozpravu, tak by sme si mohli niečo k tomu povedať, že ako sme sa do tejto situácie dostali. A ja si myslím, že sme sa sem dostali celkom slušným podvodom, že, pán Pellegrini? Nesľuboval náhodou niekto pred tri a pol rokmi, že tu chce vytvoriť alternatívu voči strane SMER? Že si nevie predstaviť, že by akýmkoľvek spôsobom s touto stranou spolupracoval, že to je strana minulosti a že vlastne HLAS je tu nejaká budúcnosť? Nepodviedol náhodou niekto takto pár stotisíc voličov? Nepodviedol náhodou niekto pár stotisíc dôchodcov tým, že im sľúbil, že dostanú, keď budú voliť HLAS a že HLAS nevstúpi do koalície, že tí ľudia dostanú už tieto Vianoce 640 eur 13. dôchodok? Čiže to je normálne, ľuďom sľubovať 13. dôchodok 640 eur, dôchodcom, chudákom starým ľuďom, ktorí ďalších volieb sa možno nedožijú, a potom sa tváriť, že všetko v poriadku, však teda zvolia ma tuto na základe politických dohôd za predsedu parlamentu, budem sa vyvážať v bavoráku a budem kývať, tam usmievať sa s jamôčkami na tie dôchodkyne? To vám pripadá morálne?! Toto je podvod, pán Pellegrini! A vy ako podvodník sa chcete stať predsedom parlamentu Slovenskej republiky. Ja sa vás pýtam teda, že či máte v sebe kúsok hanby, kúsok morálky. Podviedli ste dôchodcov! Už v nedeľu ste hovorili, že tých 640 eur, 13. dôchodky nebudú. Ako je možné, že ste im pred voľbami hovorili, že HLAS do žiadnej koalície nevstúpi bez toho, aby mali už tieto Vianoce dôchodci vyplatené po 640 eur? Ako je to možné?! Naozaj sa tam nehanbíte? Ste tam zašitý pod balkónom. Poďte sem, vystúpte, dajte faktickú! Tí dôchodci, tie státisíce dôchodkýň, ktoré ste oblbli jamôčkami, chcú poznať odpoveď, teda ako to je. Ako je možné, že nejaké slová sa tu hovoria pred voľbami, potom zbehnú voľby a po voľbách zrazu už nič neplatí? Tri roky aj prezidentka tu z vás robila novú nádej demokracie. Lebo keď príde isté k istému, keď príde k tomu kľúčovému momentu, kedy sa ten Peťo Pellegrini bude mať rozhodnúť, že či sa pridá na stranu demokratov, alebo na stranu mafie, on sa na 100 % pridá na stranu demokratov. Prezidentka sa viacejkrát, mnohokrát viacej stretla s vami ako so mnou ako premiérom. Vám sa snažila ustlať na ružiach, lebo vy ste ten demokrat. A čo ste urobili po tých voľbách? Bez hanby ste tých ľudí zradili. Ja osobne poznám ľudí, ktorí nás volili v minulých voľbách a teraz povedali, že budú voliť HLAS, lebo Pellegrini určite s tým skorumpovaným zlodejom Ficom nepôjde. Vy ste tých ľudí normálne bez hanby zradili! Bez hanby ste ich hodili do žumpy! A vy máte normálne chochmes dnes tu sa nechať zvoliť za predsedu Národnej rady. Druhý najvyšší ústavný činiteľ, ešte v podstate hierarchicky ešte nad predsedom vlády Slovenskej republiky. Druhý najvyšší po prezidentovi. Normálne bez hanby oklamať dôchodkyne, oklamať ľudí, oklamať prezidentku, oklamať Progresívne Sloven... (Rečníkovi sa vypol mikrofón. Reakcie z pléna.)
Laššáková, Jana, podpredsedníčka NR SR (2012-06-21):
Pán poslanec, máte čas dve minúty na doplňujúcu otázku.
Shahzad, Silvia, poslankyňa NR SR (2018-10-23):
Ďakujem. V rozprave vystúpili dvaja poslanci, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šuca, Peter, poslanec NR SR (2011-04-06):
Ďakujem pekne za slovo, pán predsedajúci. Pán poslanec Jurčík, ja som povedal, že privatizácia teplární sa dotýka bytostne každého z nás. Vy ste to pochopili po svojom, nechcel som tam dávať dodatok, keď som bol pred tým kecpultom, že sa dotýka aj tých, ktorí sú odkázaní na teplo z bytoviek, ale aj tých, ktorí bývajú v rodinných domoch. Práve z úst vašich kolegov z vašej politickej strany vždy zaznievajú slová o zodpovednosti o slušnosti, o transparentnosti, váš volič má právo. Tak ja som vychádzal z toho, že síce tu sedíme v tomto ctenom pléne, ale sme sa sem dostali cez ľudí, cez hlasy voličov, ktorí si vybrali svojich zástupcov v Národnej rade. Myslel som to teda tak, že táto téma sa bezprostredne týka všetkých nás, ktorí tu sedíme v poslaneckej snemovni. Ale zjavne ste to nepochopili, o nič nejde. Ďakujem.
Laššáková, Jana, podpredsedníčka NR SR (2013-05-23):
S reakciou pán poslanec Štefanec, nech sa páči.
M. Číž, podpredseda NR SR: (2010-03-04):
Takže otváram rozpravu v rámci tretieho čítania. Pýtam sa, kto sa na takejto rozprave chce zúčastniť. Pokiaľ nikto, vyhlasujem rozpravu za skončenú. Máte slovo, pán spravodajca.